חוזה אישי למתן שירותי משחק

שנערך ונחתם בתל אביב ביום \_\_\_\_\_\_\_\_\_\_ לחודש \_\_\_\_\_\_\_\_שנת \_\_\_\_\_\_\_\_\_\_\_

בין:

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

(להלן: "**התיאטרון**")

#### מצד אחד

לבין:

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**השחקן**")

##### מצד שני

**הואיל** והתיאטרון עומד להפיק הצגה בשם \_\_\_\_\_\_\_\_\_\_\_\_ (להלן: "**ההצגה**");

**והואיל** והתיאטרון מעוניין לקבל שירותי משחק מהשחקן, והשחקן מעוניין להעניק את שירותי המשחק לתיאטרון;

**לפיכך הוסכם הוצהר והותנה בין הצדדים כדלקמן:**

1. המבוא לחוזה אישי זה מהווה חלק בלתי נפרד ממנו.
2. השחקן יגלם בהצגה את התפקיד של \_\_\_\_\_\_\_\_\_\_\_\_\_\_\_\_\_\_\_\_\_\_ .
3. השחקן יעניק את שירות המשחק לתיאטרון תוך השקעת מיטב כישוריו, מקצועיותו ומומחיותו, והכל בהתאם להוראות שתינתנה לו על ידי התיאטרון ובמאי ההצגה מעת לעת.
4. **תקופת ההסכם** 
   1. תקופת החוזה עד לתאריך הורדת ההצגה.
   2. על אף האמור לעיל, כל אחד מהצדדים יהיו זכאי להפסיק את ההתקשרות לפני הורדת ההצגה ובלבד שהודיע על כך לצד השני מראש ובכתב לפחות 45 יום טרם סיום ההתקשרות.
5. **נסיעות**
   1. כאשר מקום החזרות או ההצגות הינו בתיאטרון, הרי שבמועדים ובזמנים בהם פועלת תחבורה ציבורית השחקן יגיע ויחזור עצמאית ממקום החזרות או ההצגות, כפי שייקבע על ידי התיאטרון.
   2. בעבור נסיעותיו בתחבורה הציבורית לחזרות והצגות המתקיימות בתיאטרון יקבל השחקן סך של 12 ₪ בגין כל יום בו מתקיימת חזרה או הצגה. מוסכם כי בעבור קבלת סכום זה לא יידרש השחקן להציג כל אסמכתא.
   3. כאשר מקום ההצגות או החזרות מחוץ לתיאטרון ידאג להסעה לשחקן למקום ההצגה או החזרה מתל אביב בשעה שנקבעה על ידי התיאטרון, וכן להחזרתו לנקודת האיסוף בתום ההצגה או החזרה.
   4. במידה ויאחר השחקן להגיע לנקודת האיסוף הקבועה בשעה היעודה איחור העולה על 10 דקות, רשאי התיאטרון להחליט ולהודיע לשחקן, שהשחקן יגיע למקום בכוחות עצמו, ועל חשבונו.
   5. בהצגות ובחזרות במועדים ובזמנים בהם לא פועלת תחבורה ציבורית, ידאג התיאטרון להסעת השחקן על חשבונו למקום החזרות או הצגות ובחזרה מהם.
6. **חזרות** 
   1. מוסכם בין הצדדים כי תקופת החזרות להצגה תחל ביום \_\_\_\_\_\_\_\_\_\_\_\_\_ והן תמשכנה עד \_\_\_\_\_\_\_\_\_\_\_\_\_\_\_\_\_\_.
   2. עבור תקופת החזרות יקבל השחקן סך תמורה בסך של \_\_\_\_\_\_\_\_\_\_\_ בצירוף מע"מ.
   3. בגין נסיעותיו לחזרות יקבל השחקן סך נוסף של 200 ₪ כולל מע"מ ללא צורך בהצגת אסמכתאות.
   4. מוסכם על הצדדים כי השחקן יהיה זמין בתקופת החזרות למעט המועדים המצוינים בנספח אילוצים לתקופת החזרות, המצורף להסכם זה.
   5. התיאטרון יהיה רשאי לזמן את השחקן לחזרות נוספות לאחר עליית ההצגה, כאשר כל חזרה תערך עד ארבע שעות. בגין כל חזרה ישולם לשחקן סך של 50% מתעריף מלא של תמורת ההצגה הנקוב בחוזה זה.
7. **הצגות**
   1. בגין השתתפותו בכל הצגה יהיה זכאי השחקן לתמורה בסך \_\_\_\_\_ בצירוף מע"מ כדין, בכפוף להמצאת חשבונית מס כדין על ידי השחקן או קבלה או פטור מתשלום מס מרשויות המס.
8. **תנאי התשלום**
   1. התשלום יבוצע עד ה – 10 לחודש העוקב לחודש בו בוצעו ההצגות או החזרות.
   2. פיגור בתשלומים מעבר למועד המצוין לעיל, יהווה הפרה של ההסכם ויזכה את השחקן בתשלום ריבית פיגורים על-פי ריבית החשב הכללי.
9. **לוח הצגות אילוצים והחלפות**
   1. התיאטרון ימסור לשחקן עד ל – 01 לחודש את לוח ההצגות לחודש העוקב.
   2. בקש השחקן להוסיף הצגה או לשנות מועד הצגה לאחר מסירת לוח ההצגות ייעשה הדבר בתיאום עם השחקן.
   3. השחקן יעביר לתיאטרון אילוצים (קרי מועדים בהם אינו זמין להשתתפות בהצגה), בהקדם האפשרי עם היוודע לו עליהם, והתיאטרון יעשה כמיטב יכולתו להתחשב באילוצים של השחקן בעת קביעת מועדי החזרות וההצגות.
   4. בקש השחקן מהתיאטרון מינוי מחליף, ייעשה זאת השחקן בהודעה מראש של 30 יום (כולל) ומעלה טרם מועד ההצגה הראשונה ממנה מבקש השחקן להיעדר, התיאטרון יסכים לביצוע ההחלפה, יאתר את השחקן המחליף, ויהיה רשאי למנות לשחקן המקורי מחליף אשר יקבל עד שליש מהצגות אותן מבצע השחקן. עלויות ההחלפה יהיו על חשבון התיאטרון.
   5. היה ונזקק השחקן להחלפה בכל מועד עקב סיבה הנעוצה בנסיבות שאין לו שליטה עליהן או כתוצאה מכוח עליון, כגון: מחלה, אבל, מילואים וכו', התיאטרון יסכים להחלפה ויאתר את השחקן המחליף. התיאטרון יהיה זכאי להכניס שחקן מחליף זמני בלבד אשר יבצע רק את ההצגות במועדים בהם נבצר מהשחקן להשתתף.
10. **היעדרות ומחלה**
    1. השחקן לא ייעדר מהצגות או חזרות אלא מפאת מחלה, או מפאת כוח עליון המונע ממנו להשתתף בהצגה או בחזרה, או מפאת פטירה של בן משפחה מקרבה מדרגה ראשונה בשבעת ימי האבל, או אם קבל את הסכמת התיאטרון מראש להיעדרותו.
    2. השחקן יודיע לתיאטרון בהזדמנות הראשונה האפשרית על היעדרותו או על נסיבות שעלולות להביא להיעדרותו מהצגה או החזרה.
    3. לפי דרישת התיאטרון במקרה של מחלה יציג השחקן בפני התיאטרון תעודת מחלה מרופא. לתיאטרון תהיה הזכות לדרוש מהשחקן להיבדק אצל רופא שיקבע על ידי התיאטרון, על חשבון התיאטרון ובמידת הצורך במקום מגוריו של השחקן. היה ויקבע הרופא האמור כי השחקן כשיר ומסוגל להופיע בהצגה ו/או בחזרה, הרי שהשחקן יהיה מחויב להופיע באותה חזרה ו/או הצגה.
    4. בקש התיאטרון לקיים ההצגה על אף היעדרות השחקן, רשאי התיאטרון למצוא מחליף זמני לשחקן לתקופת ההיעדרות, כאשר עלויות ההחלפה יחולו על התיאטרון כאמור בסעיף \_\_\_\_ להסכם זה.
    5. נעדר השחקן מהצגה שלא על פי הסכם זה ייחשב הדבר כעבירת משמעת חמורה והפרת הסכם זה והתאטרון יהיה רשאי לתבוע את נזקיו.
11. **א.ש.ל**
    1. בכל מקרה של הצגה המתקיימת מחוץ לאולם התיאטרון, השחקן יהיה זכאי לדמי א.ש.ל יומיים בסך של 38 ₪.
12. **יחסי ציבור ושיווק ההצגה**
    1. השחקן ימסור לתיאטרון, לפי דרישת התאטרון, את קורות חייו, תמונות וכל חומר ביוגראפי אחר העשוי להידרש על ידי התיאטרון לצורכי פרסום ההצגה ו/או לצורך קידום ויחסי ציבור של ההצגה ו/או התיאטרון. התיאטרון יהיה רשאי לעשות שימוש בחומרים הנ"ל שימסרו על ידי השחקן, ללא כל תמורה ולצרכי קידום ושיווק ההצגה כאמור לעיל, וזאת כל עוד השחקן נוטל חלק בהצגה. השימוש בפלייבקים הכוללים את ביצועי השחקן יעשו עד לשישה חודשים מתום תקופת ההתקשרות עם התיאטרון, ולאחר מכן בהסכמת השחקן. כמו כן, התיאטרון יהיה זכאי להמשיך לפרסם את שמו של שחקן על גבי חוברות שנתיות עד לשנתיים מתום תקופת ההתקשרות עם התיאטרון, ולאחר מכן בהסכמת השחקן.
    2. השחקן מתחייב להשתתף בפעילויות שונות לקידום, שיווק ויחסי הציבור להצגה, ככל שיידרש על ידי התיאטרון מעת לעת, והכל בכמות סבירה ובתיאום עמו מראש.
13. **V.O.D , D.V.D , אינטרנט, ומוצרי לוואי**
    1. בכל מקרה בו התיאטרון יבקש לעשות שימוש בביצועי השחקן על ידי צילום ביצועיו של השחקן לצורך מכירת ההצגה לצרכי הצגתה ב V.O.D , הפקת קלטות D.V.D, העלאה לרשת אינטרנט (למעט צילום ההצגה לצרכי שיווק וקידום ההצגה), והפקת מוצרי לוואי המבוססים ביצועי השחקן, ישלם התיאטרון לשחקן תמורה בסך השווה לפי 6 מתמורת ההצגה הקבוע לשחקן בחוזה האישי. התמורה הנ"ל איננה כוללת תשלום בגין הצגה מיוחדת בה ייטול השחקן חלק לצורך צילום ההצגה, עליה ישולם השחקן בנפרד.
    2. מובהר כי בכפוף לתשלום התמורה לשחקן, הרי שהשחקן מקנה לתיאטרון את כל ההסכמות הנדרשות בנוגע לזכויות היוצרים ו/או כל קניין רוחני בקשר לתוצרי התצלומים, והשחקן מסכים ומאשר כי הזכויות בתוצרי התצלומים הן של התיאטרון בלבד, ולא תהיה לו או למי מטעמו, כל טענה ותביעה בקשר לשימוש שיעשה בביצועיו.
    3. בנוסף לתמורה אותה משלם התאטרון לשחקן בעבור האמור בסעיף זה עומדת לשחקן הזכות לקבל את מלוא התמלוגים באמצעות חברת אשכולות בגין השימושים השונים שייעשו בביצועיו בהצגה והמוגנים על פי חוק זכויות מבצעים התשמ"ד – 1984 ו/או תיקון חוק זכויות יוצרים ומבצעים (קלטות) תיקוני חקיקה תשנ"ו – 1996 ו/או כל דין אחר, ומזכותה של חברת אשכולות לגבות תמלוגים אלה.
14. **ביטול הצגה**
    1. התיאטרון יהיה זכאי לבטל כל הצגה שנקבעה על פי לוח המופעים, וזאת בתנאי כי נמסרה הודעה לשחקן עד לשעה 20:00 בערב שלפני יום ההצגה. לא נמסרה הודעה כאמור יקבל השחקן את התמורה להצגה כנקוב בחוזה האישי, אלא אם ביטול ההצגה נבע מכוח עליון (מצב מלחמה, שביתה וכו') או מרשלנות השחקן עצמו.
    2. היה ותבוטל הצגה עקב אי הופעת שחקן להצגה מסיבה שאינה מוצדקת על פי תנאי הסכם זה, יעמדו לתאטרון זכויותיו על פי כל דין.
    3. במקרה של ביטול הצגה עקב כוח עליון יודיע התיאטרון לשחקן על ביטול ההצגה במועד המוקדם ביותר האפשרי.
    4. תוכננה יותר מהצגה אחת לאותו יום, יקבל השחקן תשלום בחישוב לפי הצגה אחת בלבד.
15. **מעמד הצדדים**
    1. מובהר ומוסכם בין הצדדים כי היחסים שבין התיאטרון ובין השחקן הם יחסי מזמין-נותן שירותים כי מעמדו של השחקן לכל צורך ועניין הוא מעמד של נותן שירותים, וכי אין ולא יתקיימו בין התיאטרון לבין השחקן יחסי עובד – מעביד ו/או יחסי שולח- שלוח ו/או יחסי שותפות. מוסכם ומוצהר בזה במפורש, כי בין התיאטרון לבין השחקן לא חלים ולא יחולו יחסי עובד-מעביד, וכל זכות שיש לתיאטרון לפקח ו/או לבקר ו/או לתת הוראות לשחקן, אין בה כדי ליצור יחסי עובד-מעביד בין התיאטרון לבין השחקן.
    2. מוסכם כי התמורה החוזית המוסכמת בחוזה האישי שבין השחקן לתיאטרון, וכל התמורה המגיעה לו על פי הסכם זה, תהיה התמורה המלאה והכוללת והיחידה שתגיע לשחקן מהתיאטרון, והתיאטרון לא יחוייב בכל תשלום אחר או נוסף לשחקן פרט לאמור לעיל, לא במהלך מתן שירותי המשחק בהתאם להסכם זה ולא לאחר פקיעת הקשר החוזי בין הצדדים.
    3. השחקן יהיה אחראי לתשלום מלוא תשלומי החובה החלים עליו כנותן שירותים בהתאם לחוזה זה ולפי כל דין, לרבות תשלומי מס הכנסה (ככל שחלים עליו) וביטוח לאומי.
16. **חובת השבה במקרה של תביעה סותרת**
    1. מוסכם בין הצדדים כי התמורה החוזית עבור שירותי המשחק שיוענקו על ידי השחקן נקבעה בהתחשב בעובדה כי השחקן הוא עצמאי ואינו בגדר "עובד" התיאטרון לכל דבר ועניין.
    2. התמורה החוזית המוסכמת כאמור בחוזה זה, הינה העלות המלאה, הכוללת והבלעדית שתהיה לתיאטרון בכל הקשור בחוזה ההעסקה עם השחקן, ולא יהיה לתיאטרון כל עלויות בגין העסקתו ו/או סיום העסקתו, לרבות תנאים סוציאליים למיניהם, דוגמת: חופשה שנתית, דמי הבראה, דמי ביטוח לאומי, תגמולים, פיצויי פיטורים, כלכלה החזרה הוצאות רכב/טלפון וכדומה.
    3. מוסכם בין הצדדים כי במידה וייקבע על ידי בית דין לעבודה ו/או כל גורם מוסמך אחר, בין על פי פניית השחקן ובין על פי פניית גורם אחר כלשהוא, כי השחקן העניק את שירותיו לתיאטרון כ"עובד" למרות האמור בחוזה זה, הרי שהשכר שיגיע לשחקן כעובד בגין כל רכיב מרכיבי התמורה המפורטים בהסכם זה לעיל, הינו 65% מגובה התשלומים ששולמו לו בפועל על ידי התיאטרון בגין אותו רכיב (להלן: "השכר המוסכם").
    4. מוסכם בין הצדדים כי ביום הגשת דרישה ו/ו תביעה סותרת חוזה זה, בה ייטען כי השחקן היה או הינו עובד שכיר של התיאטרון, יהיה השחקן חייב להשיב לתיאטרון את כל התשלומים העודפים שקיבל מהתיאטרון, מעבר לשכר המוסכם כעובד, כאמור לעיל (להלן: "הסכום העודף").
    5. כל סכום עודף שהשחקן יהיה חייב בהשבתו, כאמור לעיל, יישא ריבית פסוקה והפרשי הצמדה למדד הידוע של יוקר המחיה שביום התשלום לשחקן לעומת המדד הידוע ביום השבתו לתיאטרון.
    6. מבלי לגרוע מהקבוע בהסכם זה, השחקן נותן בזאת את הסכמתו המפורשת כי התיאטרון יקזז סכומים עודפים, כאמור בסעיף זה, כנגד כל סכום שיגיע לשחקן מהתיאטרון על פי הסכם זה, או על פי פסיקת בית דין או גורם מוסמך אחר, וזאת מבלי לגרוע מזכויותיו של התיאטרון לקבל מהשחקן את יתרת הסכומים המגיעים לו.
17. **סודיות**
    1. השחקן ישמור בסוד, לא ימסור ו/או יפיץ ו/או יעביר ו/או יביא לידיעת כל אדם ו/או גוף אחר כל מידע שיגיע לרשותו כתוצאה ו/או בקשר עם ההסכם האישי וכל הכרוך בו, לרבות תוכן ההסכם האישי ותנאיו. במיוחד מתחייב השחקן לשמור על סודיות בכל הקשור בהצגה ובחזרות והוא מתחייב שלא להעביר לאחרים מידע ו/או צילומים ו/או סיפורים הקשורים בהפקת ההצגה (להלן:"המידע").
    2. מובהר כי האמור לעיל לא יחול בכל הנוגע למסירת מידע בהתאם לצו חוקי או לצורך היוועצות בעורך דין.
    3. השחקן לא יתראיין לרדיו ו/או לטלוויזיה ו/או לעיתונות בכל הקשור להצגה ו/או להפקת הצגה אלא אם כן קבל לכך אישור מהתיאטרון.
18. **המחאת זכויות**
    1. לתיאטרון תהיה הזכות להסב ו/או להמחות את זכויותיו ו/או חובותיו ו/או כל חלק מהן על פי חוזה זה לכל אדם ו/או גוף אחר לפי שיקול דעת התיאטרון, ובלבד שלא יהיה בכך כדי לגרוע מזכויות השחקן בהתאם לחוזה.
    2. השחקן לא יהיה רשאי להסב ו/או להמחות ו/או להעביר בכל דרך אחרת, במישרין או בעקיפין את זכויותיו ו/או חובותיו עפ"י הסכם זה לאחר או לאחרים, אלא בהסכמת התיאטרון, בכתב ומראש.
19. **ביטוח צד ג'**
    1. לכל תיאטרון יהיה ביטוח צד ג' בתוקף, למשך כל תקופת ההתקשרות של השחקן עמו, אשר תכסה את השחקן מפני נזק שייגרם לשחקן /או לצד שלישי, עקב, ובמהלך מתן השירותים של השחקן לתיאטרון.
20. **כללי**
    1. כל שינוי או תוספת להסכם זה לא יהיה להם תוקף אלא אם יערכו בכתב וייחתמו על ידי כל הצדדים לו.
    2. הצדדים מצהירים כי קראו הסכם זה בעיון וחתמו עליו מרצונם החופשי ומתוך הבנת תוכנו.
    3. כתובות הצדדים הינן כמפורט במבוא להסכם זה

**ולראיה באנו על החתום :**

\_\_\_\_\_\_\_\_\_\_\_\_ \_\_\_\_\_\_\_\_\_\_\_

**השחקן** **התיאטרון**